ব্রাজিলের সিয়েরা শহরের একটি প্র্যাঙ্ক ভিডিও নির্মাণকারী গোষ্ঠী আয়োজন করেছিল মানুষকে বোকা বানানোর এই অনুষ্ঠানের। প্র্যাঙ্কের উপযুক্ত ক্ষেত্র হিসেবে বেছে নেওয়া হয়েছিল মধ্যরাত্রের মেট্রোর কামরা। রাত্রে এমনিই কমে যায় মেট্রোয় যাত্রীর সংখ্যা। পরিস্থিতি এমন দাঁড়ায় যে, কোনও কোনও কামরায় এক জন বা দু’জনের বেশি যাত্রীই থাকেন না। ভূতের ভয় দেখানোর জন্যে এ রকম নির্জন কামরাই যে আদর্শ, তা বুঝে গিয়েছিলেন প্র্যাঙ্ক নির্মাতারাও। মেট্রো কর্তৃপক্ষের সঙ্গে হাত মিলিয়ে নিজেদের দলের কিছু সদস্যকে তাঁরা জোম্বির চেহারায় সজ্জিত করে স্ট‌েশনে এবং ট্রেনের কামরায় দাঁড় করিয়ে দেন। তার পরেই শুরু যাত্রীদের মাথায় টুপি পরানোর প্রক্রিয়া।